Potrivit unor surse apropiate TAROM, doi oficiali din cadrul companiei s-au deplasat in Statele Unite saptamana trecuta pentru a vedea doua Boeing-uri 787-8 Dreamliner.

Din informatiile obtinute de Aeronews.ro, este vorba despre exemplarele cu numerele de productie 17 (N947BA) si 19 (VP-CSC), exemplare care fac parte din lotul “Terrible Teens” – printre primele 20 de Dreamlinere produse. Se pare ca TAROM a primit o oferta extrem de atragatoare pentru inchirierea acestor doua 787. Ambele Dreamlinere vazute de oficialii TAROM sunt propulsate de motoare General Electric GEnx-1B. Asa cum v-am mai informat aici si pe facebook.com/aeronews.ro, mai multe 787-uri echipate cu Rolls-Royce Trent 1000 au probleme cu motoarele (C package) si sunt consemnate la sol pana la remedierea acestora.

N947BA a efectuat primul zbor pe 26 septembrie 2016 si ar fi trebuit sa ajunga in flota Royal Air Maroc, dupa care in flota Crystal Luxury Air, unde ar fi fost transformat in BBJ pentru chartere in jurul lumii. Potrivit planespotters.net, din martie 2017 se afla la Victorville (stored) in asteptarea unui operator. VP-CSC a efectuat primul zbor pe 1 august 2017 si ar fi trebuit sa ajunga in flota Royal Air Maroc, dupa care RwandAir. Acum figureaza “Stored”, iar compania la care ar fi trebuit sa ajunga este Residence II Ltd.

In ianuarie 2016, Aeronews vorbea pentru prima data despre posibilitatea ca TAROM sa opereze zboruri cu Boeing 787 Dreamliner intr-un interviu cu CEO-ul de atunci, Christian Heinzmann. Recent, Werner Wolff, actualul CEO, a declarat ca in mai 2019 zborurile ROT spre SUA ar putea fi reluate, iar spre China, in octombrie.

Foto: Matt Cawby / PaineAirport.com, Jennifer Schuld, Woodys Aeroimages Rendering: George Macasoi.